title: Sklep Evropske centralne banke (EU) 2021/1441 z dne 3. avgusta 2021 o spremembi Sklepa (EU) 2019/322 o prenosu pooblastila za sprejetje odločitev v zvezi z nadzorniškimi pooblastili, podeljenimi po nacionalnem pravu (ECB/2021/37)

text:
                  6.9.2021

                  SL

                  Uradni list Evropske unije

                  L 314/17

         SKLEP EVROPSKE CENTRALNE BANKE (EU) 2021/1441
         z dne 3. avgusta 2021
         o spremembi Sklepa (EU) 2019/322 o prenosu pooblastila za sprejetje odločitev v zvezi z nadzorniškimi pooblastili, podeljenimi po nacionalnem pravu (ECB/2021/37)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 4(1)(d) in (e) in členov 4(3) in 9(1) Uredbe,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (2) in zlasti člena 4 Sklepa,
         ob upoštevanju naslednjega:

                     (1)

                     Sklep Evropske centralne banke (EU) 2019/322 (ECB/2019/4) (3) določa merila za prenos pooblastil za sprejetje odločitev na podlagi nacionalnih pooblastil na vodje delovnih enot v Evropski centralni banki (ECB). Izkušnje pri izvajanju navedenega sklepa so pokazale, da so potrebna nekatera pojasnila in tehnične spremembe, zlasti zaradi doslednosti in gotovosti pri uporabi navedenih meril.

                     (2)

                     Pojasniti bi bilo treba postopek prenosa pooblastila za sprejetje odločitev na podlagi nacionalnih pooblastil, kadar imajo vodje delovnih enot pomisleke glede povezanosti take odločitve z eno ali več drugimi odločitvami, ki jih mora odobriti nadzorni organ. To se lahko zgodi, kadar izid ustrezne nadzorne ocene neposredno vpliva na eno ali več teh drugih odločitev, zato bi moral odločitve obravnavati isti nosilec odločanja hkrati, da se preprečijo nasprotujoči si izidi.

                     (3)

                     Svet ECB je 24. junija 2020 odločil, da se vzpostavi tesno sodelovanje med ECB in Republiko Bolgarijo (4) ter med ECB in Republiko Hrvaško (5). Člen 7(1) Uredbe (EU) št. 1024/2013 določa, da lahko ECB za namen opravljanja nekaterih nalog v zvezi s kreditnimi institucijami s sedežem v državi članici, katere valuta ni euro, če je bilo vzpostavljeno tesno sodelovanje v skladu z navedenim členom, pošlje navodila pristojnemu nacionalnemu organu ustrezne države članice. Zato je taka navodila primerno vključiti med akte, ki jih ECB lahko sprejme na podlagi prenosa pooblastila na vodje delovnih enot v skladu z ustreznimi določbami Sklepa (EU) 2019/322 (ECB/2019/4).

                     (4)

                     Če je to potrebno zaradi zapletenosti ocene, se odločitev na podlagi nacionalnih pooblastil ne sprejme v obliki delegiranega sklepa, temveč se sprejme po postopku z neugovarjanjem. Pojasniti bi bilo treba, da se poleg tega lahko pojavijo primeri, ko bi bilo treba zaradi občutljivosti zadeve – z vidika vpliva na ugled ECB in/ali delovanje enotnega mehanizma nadzora – odločitev na podlagi nacionalnih pooblastil sprejeti po postopku z neugovarjanjem in ne v obliki delegiranega sklepa.

                     (5)

                     Z Uredbo (EU) 2019/876 Evropskega parlamenta in Sveta (6) se je uvedla možnost, da lahko kreditne institucije pod nekaterimi pogoji naknadne izdaje oblike instrumentov navadnega lastniškega temeljnega kapitala razvrstijo kot instrumente navadnega lastniškega temeljnega kapitala, za katere je institucija že dobila dovoljenje, brez posebne odobritve nadzornega organa. V zvezi s tem je primerno omogočiti prenos pooblastila za sprejetje odločitev, s katerimi se odobrijo spremembe statuta kreditnih institucij glede izdaje takih instrumentov, kadar ECB oceni, da so veljavni pogoji izpolnjeni.

                     (6)

                     Zaradi združitve ali delitve pomembnega nadzorovanega subjekta so lahko potrebne spremembe statuta subjekta, da se upošteva položaj tega subjekta, ki je posledica združitve ali delitve. V takih primerih se pri nadzorni oceni združitve ali delitve upoštevajo tudi posledične spremembe statuta subjekta, ne glede na to, da je odobritev teh sprememb predmet ločenega nadzornega postopka. Zato je primerno, da se omogoči prenos pooblastila za sprejetje odločitev o odobritvi sprememb statuta v primerih, ko so te spremembe posledica združitve ali delitve.

                     (7)

                     Zato je treba Sklep (EU) 2019/322 (ECB/2019/4) ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep (EU) 2019/322 (ECB/2019/4) se spremeni:

                        (1)

                        člen 1 se spremeni:

                                    (a)

                                    točka 2 se nadomesti z naslednjim:

                                                „(2)

                                                ‚pridobitev deleža‘ pomeni: (a) pridobitev neposrednega ali posrednega deleža kapitala ali glasovalnih pravic v drugem subjektu, tudi zaradi ustanovitve novega subjekta, razen pridobitve kvalificiranega deleža v smislu člena 22 Direktive 2013/36/EU Evropskega parlamenta in Sveta (*1) ter (b) kateri koli postopek, ki je po zadevnem nacionalnem pravu enakovreden taki pridobitvi;

                                       (*1)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij, spremembi Direktive 2002/87/ES ter razveljavitvi direktiv 2006/48/ES in 2006/49/ES (UL L 176, 27.6.2013, str. 338).“;"

                                    (b)

                                    točka 17 se nadomesti z naslednjim:

                                                „(17)

                                                ‚nebistvene podporne storitve‘ pomeni pomožne storitve, ki podpirajo glavno dejavnost kreditne institucije, vključno z upravnimi storitvami, storitvami za stranke, izterjavo dolgov, elektronskim podpisovanjem ali drugimi podobnimi storitvami;“;

                                    (c)

                                    doda se naslednja točka 19:

                                                „(19)

                                                ‚regulirana oseba‘ pomeni regulirano osebo, kakor je opredeljena v točki 4 člena 2 Direktive 2002/87/ES Evropskega parlamenta in Sveta (*2).

                                       (*2)  Direktiva 2002/87/ES Evropskega parlamenta in Sveta z dne 16. decembra 2002 o dopolnilnem nadzoru kreditnih institucij, zavarovalnic in investicijskih družb v finančnem konglomeratu, ki spreminja direktive Sveta 73/239/EGS, 79/267/EGS, 92/49/EGS, 92/96/EGS, 93/6/EGS in 93/22/EGS ter direktivi 98/78/ES in 2000/12/ES Evropskega parlamenta in Sveta (UL L 35, 11.2.2003, str. 1).“;"

                                    (d)

                                    doda se naslednja točka 20:

                                                „(20)

                                                ‚vodnik ECB po nadzornem pristopu h konsolidaciji v bančnem sektorju‘ pomeni dokument z naslovom ECB Guide on the supervisory approach to consolidation in the banking sector (vodnik ECB po nadzornem pristopu h konsolidaciji v bančnem sektorju), ki vsebuje načela, na katerih temelji pristop bonitetnega nadzora ECB pri ugotavljanju, ali ureditve, ki jih kreditna institucija izvaja in so posledica konsolidacije, zagotavljajo preudarno upravljanje in kritje njenih tveganj, ter ki se sprejme in po potrebi spremeni v skladu s postopkom z neugovarjanjem in objavi na spletni strani ECB;“;

                                    (e)

                                    doda se naslednja točka 21:

                                                „(21)

                                                ‚občutljivost‘ pomeni značilnost ali dejavnik, ki bi lahko negativno vplival na ugled ECB in/ali učinkovito in dosledno delovanje enotnega mehanizma nadzora, kar med drugim vključuje naslednje: (a) za zadevni nadzorovani subjekt so v preteklosti veljali ali trenutno veljajo strogi ukrepi nadzora, na primer ukrepi za zgodnje posredovanje; (b) osnutek odločitve bo po sprejetju postal nov precedenčni primer, ki bi lahko ECB v prihodnosti zavezoval; (c) osnutek odločitve bi po sprejetju lahko pritegnil negativno pozornost medijev ali javnosti ali (d) pristojni nacionalni organ, ki je vzpostavil tesno sodelovanje z ECB, sporoči ECB, da se ne strinja s predlaganim osnutkom sklepa.“;

                        (2)

                        člen 3 se spremeni:

                                    (a)

                                    odstavek 3 se nadomesti z naslednjim:

                                       „3.   Odločitve na podlagi nacionalnih pooblastil se ne sprejmejo v obliki delegiranega sklepa, če mora po nacionalnem pravu strateške ukrepe kreditnih institucij odobriti nadzorni organ ali je treba zaradi zapletenosti ocene ali občutljivosti zadeve odločitve sprejeti po postopku z neugovarjanjem.“;

                                    (b)

                                    vstavi se naslednji odstavek 3a:

                                       „3a   Vodje delovnih enot odločitev na podlagi nacionalnih pooblastil, ki izpolnjuje merila za sprejetje delegiranih sklepov iz členov 4 do 14, predložijo Nadzornemu odboru in Svetu ECB v sprejetje po postopku z neugovarjanjem, če nadzorna ocena te odločitve na podlagi nacionalnih pooblastil neposredno vpliva na nadzorno oceno druge odločitve, ki se sprejema po postopku z neugovarjanjem.“;

                                    (c)

                                    odstavek 4 se nadomesti z naslednjim:

                                       „4.   Prenos pooblastil za sprejetje odločitev v skladu z odstavkom 1 se uporablja:

                                                   (a)

                                                   kadar ECB sprejema nadzorniške odločitve;

                                                   (b)

                                                   kadar ECB odobri pozitivne ocene, če nadzorniška odločitev po nacionalnem pravu ni potrebna;

                                                   (c)

                                                   kadar ECB odobri odgovore ali poročila, ki jih izda na zahtevo organov sodelujočih držav članic v zvezi z nacionalnimi pooblastili;

                                                   (d)

                                                   kadar ECB sprejema navodila, ki jih v skladu s členom 7 Uredbe (EU) št. 1024/2013 pošlje pristojnim nacionalnim organom, s katerimi je vzpostavila tesno sodelovanje.“;

                        (3)

                        v odstavku 1 člena 4 se uvodno besedilo točke (a) nadomesti z naslednjim:

                                    „(a)

                                    vpliv na kapital pomembnega nadzorovanega subjekta, ki pridobiva deleže, na konsolidirani in posamični podlagi je omejen, kar pomeni, da:“;

                        (4)

                        v odstavku 1 člena 5 se uvodno besedilo točke (a) nadomesti z naslednjim:

                                    „(a)

                                    vpliv pridobitve sredstev ali obveznosti na kapital pomembnega nadzorovanega subjekta, ki jih pridobiva, na konsolidirani in posamični podlagi je omejen, kar pomeni, da:“;

                        (5)

                        v odstavku 1 člena 6 se uvodno besedilo točke (a) nadomesti z naslednjim:

                                    „(a)

                                    vpliv na kapital pomembnega nadzorovanega subjekta, ki prodaja deleže, na konsolidirani in posamični podlagi je omejen, kar pomeni, da:“;

                        (6)

                        v odstavku 1 člena 7 se uvodno besedilo točke (a) nadomesti z naslednjim:

                                    „(a)

                                    vpliv prodaje sredstev ali obveznosti na kapital pomembnega nadzorovanega subjekta, ki jih prodaja, na konsolidirani in posamični podlagi je omejen, kar pomeni, da:“;

                        (7)

                        člen 8 se spremeni:

                                    (a)

                                    v odstavku 1 se uvodno besedilo točke (a) nadomesti z naslednjim:

                                                „(a)

                                                vpliv združitve na kapital pomembnega nadzorovanega subjekta na konsolidirani in posamični podlagi je omejen, kar pomeni, da:“;

                                    (b)

                                    odstavek 3 se nadomesti z naslednjim:

                                       „3.   Ocena združitev se opravi v skladu z ustreznimi določbami nacionalnega prava, pri tem pa se upoštevajo tudi vsi veljavni vodniki ECB, vključno z vodnikom ECB po nadzornem pristopu h konsolidaciji v bančnem sektorju, in politike, smernice ali podobni akti pristojnih nacionalnih organov.“;

                        (8)

                        v odstavku 1 člena 9 se uvodno besedilo točke (a) nadomesti z naslednjim:

                                    „(a)

                                    vpliv delitve na kapital pomembnega nadzorovanega subjekta ali pomembnih nadzorovanih subjektov na konsolidirani in posamični podlagi je omejen, kar pomeni, da:“;

                        (9)

                        v odstavku 1 člena 11 se točka (b) nadomesti z naslednjim:

                                    „(b)

                                    ponudnik storitev je regulirana oseba, ki ima sedež v Uniji in dovoljenje za opravljanje storitev, oddanih v zunanje izvajanje, ali“;

                        (10)

                        odstavek 1 člena 12 se spremeni:

                                    (a)

                                    točka (d) se nadomesti z naslednjim:

                                                „(d)

                                                spremembe v zvezi z osnovnim kapitalom pomembnega nadzorovanega subjekta, kadar:

                                                            (i)

                                                            je preneseno tudi pooblastilo za sprejetje povezane odločitve o kapitalu, npr. o razvrstitvi kapitalskih instrumentov kot instrumentov navadnega lastniškega temeljnega kapitala ali zmanjšanju kapitala, ali

                                                            (ii)

                                                            je pomemben nadzorovani subjekt razvrstil izdajo v skladu z drugim pododstavkom člena 26(3) Uredbe (EU) št. 575/2013, ECB pa oceni, da uradno obvestilo, ki ga je nadzorovani subjekt predložil v skladu s točko (b) navedenega pododstavka, izpolnjuje zahteve glede obveščanja.“;

                                    (b)

                                    doda se naslednja točka (f):

                                                „(f)

                                                spremembe, ki izključno odražajo spremembe zaradi združitve ali delitve, ki jo je predhodno odobrila ECB.“.

            Člen 2
            Prehodna določba
            Določbe Sklepa (EU) 2019/322 (ECB/2019/4) se še naprej uporabljajo v nespremenjenem besedilu v primerih, ko je bila vloga za odobritev katerega koli dejanja iz člena 3(1) navedenega sklepa v nespremenjenem besedilu predložena ECB pred začetkom veljavnosti tega sklepa.

            Člen 3
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 3. avgusta 2021

                  Predsednica ECB

               Christine LAGARDE

            (1)  UL L 287, 29.10.2013, str. 63.

            (2)  UL L 141, 1.6.2017, str. 14.

            (3)  Sklep Evropske centralne banke (EU) 2019/322 z dne 31. januarja 2019 o prenosu pooblastila za sprejetje odločitev v zvezi nadzorniškimi pooblastili, podeljenimi po nacionalnem pravu (ECB/2019/4) (UL L 55, 25.2.2019, str. 7).

            (4)  Sklep Evropske centralne banke (EU) 2020/1015 z dne 24. junija 2020 o vzpostavitvi tesnega sodelovanja med Evropsko centralno banko in centralno banko Българска народна банка (Bolgarska narodna banka) (ECB/2020/30) (UL L 224 I, 13.7.2020, str. 1).

            (5)  Sklep Evropske centralne banke (EU) 2020/1016 z dne 24. junija 2020 o vzpostavitvi tesnega sodelovanja med Evropsko centralno banko in centralno banko Hrvatska narodna banka (ECB/2020/31) (UL L 224 I, 13.7.2020, str. 4).

            (6)  Uredba (EU) 2019/876 Evropskega parlamenta in Sveta z dne 20. maja 2019 o spremembi Uredbe (EU) št. 575/2013 v zvezi s količnikom finančnega vzvoda, količnikom neto stabilnega financiranja, zahtevami glede kapitala in kvalificiranih obveznosti, kreditnim tveganjem nasprotne stranke, tržnim tveganjem, izpostavljenostmi do centralnih nasprotnih strank, izpostavljenostmi do kolektivnih naložbenih podjemov, velikimi izpostavljenostmi, zahtevami glede poročanja in razkritja ter Uredbe (EU) št. 648/2012 (UL L 150, 7.6.2019, str. 1).


title: Sklep Evropske centralne banke (EU) 2021/1442 z dne 3. avgusta 2021 o prenosu pooblastila za sprejetje odločitev o notranjih modelih in podaljšanju rokov (ECB/2021/38)

text:
                  6.9.2021

                  SL

                  Uradni list Evropske unije

                  L 314/22

         SKLEP EVROPSKE CENTRALNE BANKE (EU) 2021/1442
         z dne 3. avgusta 2021
         o prenosu pooblastila za sprejetje odločitev o notranjih modelih in podaljšanju rokov (ECB/2021/38)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in o spremembi Uredbe (EU) št. 648/2012 (1) ter zlasti členov 148, 149 in 150 Uredbe,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (2) in zlasti člena 4(1)(e) Uredbe,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (3) in zlasti člena 4 Sklepa,
         ob upoštevanju naslednjega:

                     (1)

                     V okviru člena 6 Uredbe (EU) št. 1024/2013 je Evropska centralna banka (ECB) izključno pristojna za izvajanje nadzora kreditnih institucij s ciljem, da se zagotovi skladna uporaba nadzornih standardov, spodbuja finančna stabilnost in zagotovijo enaki konkurenčni pogoji.

                     (2)

                     V skladu s členom 4(1)(e) Uredbe (EU) št. 1024/2013 je ECB kot pristojni organ za pomembne nadzorovane subjekte pristojna, da pomembnim nadzorovanim subjektom izda predhodno dovoljenje za podaljšanje roka za postopno uvedbo pristopa na osnovi notranjih bonitetnih ocen za izračun njihovih kapitalskih zahtev za kreditno tveganje po različnih kategorijah izpostavljenosti in poslovnih enotah v skladu s členom 148 Uredbe (EU) št. 575/2013, za ponovno uporabo manj izpopolnjenih pristopov v skladu s členom 149 Uredbe (EU) št. 575/2013 in za stalno uporabo standardiziranega pristopa v skladu s členom 150 Uredbe (EU) št. 575/2013.

                     (3)

                     Nadzorniške odločitve ECB lahko vsebujejo obveznosti ali zahteve, ki jih morajo naslovniki izpolniti do določenega roka, če je to potrebno za zagotovitev ustrezne izvršitve odločitve ali izpolnitve drugih zahtev. Na podlagi prošnje nadzorovanih subjektov lahko ECB podaljša rok za izpolnitev obveznosti ali zahtev z drugo nadzorniško odločitvijo, če meni, da je to razumno. Poleg tega lahko ECB na podlagi prošnje predlaganih pridobiteljev podaljša skrajni rok za izvedbo predlagane pridobitve kvalificiranega deleža v kreditni instituciji.

                     (4)

                     ECB mora kot pristojni organ vsako leto sprejeti veliko odločitev o notranjih modelih in odločitev o podaljšanju rokov. Da se olajša postopek odločanja, je treba sprejeti sklep o prenosu pooblastil v zvezi s sprejemanjem takih odločitev. Sodišče Evropske unije je potrdilo, da je prenos pooblastil potreben za to, da se instituciji, ki mora sprejeti veliko odločitev, omogoči opravljanje njenih nalog. Podobno je potrdilo, da je nujnost zagotavljanja sposobnosti delovanja organa odločanja načelo, ki ga vsebuje vsak institucionalni sistem (4).

                     (5)

                     Prenos pooblastil za odločanje bi moral biti omejen in sorazmeren, obseg prenosa pooblastil pa bi moral biti jasno opredeljen.

                     (6)

                     Svet ECB je 24. junija 2020 odločil, da se vzpostavi tesno sodelovanje med ECB in Republiko Bolgarijo (5) ter med ECB in Republiko Hrvaško (6). Člen 7(1) Uredbe (EU) št. 1024/2013 določa, da lahko ECB za namen opravljanja nekaterih nalog v zvezi s kreditnimi institucijami s sedežem v državi članici, katere valuta ni euro, če je bilo vzpostavljeno tesno sodelovanje v skladu z navedenim členom, pošlje navodila pristojnemu nacionalnemu organu ustrezne države članice. Zato je taka navodila primerno vključiti med akte, ki jih ECB lahko sprejme na podlagi prenosa pooblastil na vodje delovnih enot v skladu z ustreznimi določbami tega sklepa.

                     (7)

                     Sklep (EU) 2017/933 (ECB/2016/40) določa postopek, ki ga je treba uporabiti pri sprejemanju sklepov o prenosu pooblastil v zvezi z nadzorom, in določa, na katere osebe se lahko pooblastila za odločanje prenesejo. Navedeni sklep ne vpliva na izvajanje nadzorniških nalog ECB in ne posega v pristojnost Nadzornega odbora, da Svetu ECB predlaga dokončne osnutke odločitev.

                     (8)

                     Kadar merila za sprejetje delegiranega sklepa niso izpolnjena, bi bilo treba odločitve sprejeti v skladu s postopkom z neugovarjanjem, ki je določen v členu 26(8) Uredbe (EU) št. 1024/2013 in členu 13g Sklepa ECB/2004/2 Evropske centralne banke (7). Postopek z neugovarjanjem bi bilo treba prav tako uporabiti, kadar imajo vodje delovnih enot zaradi zapletenosti ocene ali občutljivosti zadeve pomisleke glede tega, ali so izpolnjena ocenjevalna merila za odločitve o notranjih modelih ali za odločitve o podaljšanju rokov, ter kadar rezultat ustrezne ocene neposredno vpliva na eno ali več teh drugih odločitev in bi zato moral odločitve obravnavati isti nosilec odločanja hkrati, da se preprečijo nasprotujoči si izidi.

                     (9)

                     Nadzorniške odločitve ECB so lahko predmet upravnega pregleda v skladu s členom 24 Uredbe (EU) št. 1024/2013 in Sklepom ECB/2014/16 Evropske centralne banke (8). V primeru takega upravnega pregleda bi moral Nadzorni odbor upoštevati mnenje Upravnega odbora za pregled in predložiti nov osnutek odločitve Svetu ECB za sprejetje po postopku z neugovarjanjem –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo naslednje opredelitve pojmov:

                        (1)

                        „odločitev o notranjih modelih“ pomeni odločitev ECB o predhodnem dovoljenju za podaljšanje roka za postopno uvedbo pristopa na osnovi notranjih bonitetnih ocen za izračun kapitalskih zahtev za kreditno tveganje po različnih kategorijah izpostavljenosti v skladu s členom 148 Uredbe (EU) št. 575/2013, za ponovno uporabo manj izpopolnjenih pristopov v skladu s členom 149 Uredbe (EU) št. 575/2013 in za stalno uporabo standardiziranega pristopa v skladu s členom 150 Uredbe (EU) št. 575/2013;

                        (2)

                        „standardizirani pristop“ pomeni pristop za izračun zneskov tveganju prilagojenih izpostavljenosti za namene točk (a) in (f) člena 92(3) Uredbe (EU) št. 575/2013, kakor je določeno v poglavju 2 naslova II dela 3 navedene uredbe;

                        (3)

                        „pristop na osnovi notranjih bonitetnih ocen“ (pristop IRB) pomeni pristop za izračun zneskov tveganju prilagojenih izpostavljenosti za namene točk (a) in (f) člena 92(3) Uredbe (EU) št. 575/2013, kakor je določeno v poglavju 3 naslova II dela 3 navedene uredbe;

                        (4)

                        „količnik navadnega lastniškega temeljnega kapitala“, „količnik temeljnega kapitala“ in „količnik skupnega kapitala“ pomenijo količnik navadnega lastniškega temeljnega kapitala, količnik temeljnega kapitala oziroma količnik skupnega kapitala, kakor so navedeni v členu 92(2) Uredbe (EU) št. 575/2013;

                        (5)

                        „obveznost“ pomeni dodatno določbo v nadzorniški odločitvi, ki od naslovnika ali naslovnikov zahteva, da do roka sprejme ukrepe za zagotovitev ustrezne izvršitve nadzorniške odločitve;

                        (6)

                        „omejitev“ pomeni dodatno določbo v nadzorniški odločitvi, ki omejuje ali spreminja dovoljeno uporabo notranjega modela, vključno z določitvijo višjih multiplikatorjev ali kapitalskih pribitkov;

                        (7)

                        „odločitev o podaljšanju rokov“ pomeni odločitev ECB o podaljšanju (a) roka za izpolnitev obveznosti ali zahtev, ki jih ECB določi v nadzorniški odločitvi, in (b) skrajnega roka za izvedbo predlagane pridobitve, določenega v odločitvi o kvalificiranih deležih, kakor so te odločitve opredeljene v točki 3 člena 1 Sklepa Evropske centralne banke (EU) 2019/1376 (ECB/2019/23) (9);

                        (8)

                        „delegirani sklep“ pomeni delegirani sklep, kakor je opredeljen v točki 4 člena 3 Sklepa (EU) 2017/933 (ECB/2016/40);

                        (9)

                        „vodje delovnih enot“ pomenijo vodje delovnih enot v ECB, na katere se prenese pooblastilo za sprejetje odločitev o notranjih modelih ali odločitev o podaljšanju rokov;

                        (10)

                        „postopek z neugovarjanjem“ pomeni postopek, ki je določen v členu 26(8) Uredbe (EU) št. 1024/2013 in podrobneje v členu 13g Sklepa ECB/2004/2;

                        (11)

                        „negativna odločitev“ pomeni odločitev, da se dovoljenje ali podaljšanje, ki ga zahteva nadzorovani subjekt ali predlagani pridobitelj, ne izda ali se ne izda v celoti. Odločitev z dodatnimi določbami, kot so pogoji, obveznosti ali omejitve, se šteje za negativno odločitev, razen če te dodatne določbe (a) zagotavljajo, da nadzorovani subjekt izpolnjuje zahteve zadevnega prava Unije iz členov 4(2), 5(2) in 6(2), in so bile pisno dogovorjene ali (b) zgolj ponavljajo obstoječo zahtevo ali več obstoječih zahtev, ki jih mora nadzorovani subjekt izpolniti v skladu s pravom Unije, ali zahtevajo predložitev informacij o izpolnjevanju take zahteve ali več takih zahtev;

                        (12)

                        „občutljivost“ pomeni značilnost ali dejavnik, ki bi lahko negativno vplival na ugled ECB in/ali učinkovito in dosledno delovanje enotnega mehanizma nadzora, kar med drugim vključuje naslednje: (a) za zadevni nadzorovani subjekt so v preteklosti veljali ali trenutno veljajo strogi ukrepi nadzora, na primer ukrepi za zgodnje posredovanje; (b) osnutek odločitve bo po sprejetju postal nov precedenčni primer, ki bi lahko ECB v prihodnosti zavezoval; (c) osnutek odločitve bi po sprejetju lahko pritegnil negativno pozornost medijev ali javnosti ali (d) pristojni nacionalni organ, ki je vzpostavil tesno sodelovanje z ECB, sporoči ECB, da se ne strinja s predlaganim osnutkom sklepa;

                        (13)

                        „pomemben nadzorovani subjekt“ pomeni pomemben nadzorovani subjekt, kakor je opredeljen v točki 16 člena 2 Uredbe (EU) št. 468/2014 Evropske centralne banke (ECB/2014/17) (10);

                        (14)

                        „pomembna nadzorovana skupina“ pomeni pomembno nadzorovano skupino, kakor je opredeljena v točki 22 člena 2 Uredbe (EU) št. 468/2014 (ECB/2014/17);

                        (15)

                        „odločitev SREP“ pomeni odločitev, ki jo ECB sprejme na podlagi člena 16 Uredbe (EU) št. 1024/2013 po izvedenem letnem procesu nadzorniškega pregledovanja in ovrednotenja v smislu člena 97 Direktive 2013/36/EU Evropskega parlamenta in Sveta (11);

                        (16)

                        „vodnik ECB“ pomeni dokument, ki ga sprejme Svet ECB na predlog Nadzornega odbora in se objavi na spletni strani ECB ter vsebuje smernice o tem, kako ECB razlaga pravne zahteve;

                        (17)

                        „vodnik ECB za notranje modele“ pomeni dokument z naslovom ECB Guide to internal models (vodnik ECB za notranje modele) in vsak drug dokument, ki vsebuje smernice o tem, kako ECB razlaga pravne zahteve, ki se uporabljajo za oceno notranjih modelov, ter ki ga sprejme Svet ECB na predlog Nadzornega odbora in se objavi na spletni strani ECB.

            Člen 2
            Vsebina in področje uporabe

               1.   Ta sklep določa merila za prenos pooblastil za sprejetje odločitev o notranjih modelih in odločitev o podaljšanju rokov na vodje delovnih enot v ECB.

               2.   Prenos pooblastil za sprejetje odločitev ne posega v nadzorniško oceno, ki se opravi za namene sprejetja odločitev o notranjih modelih in odločitev o podaljšanju rokov.

            Člen 3
            Prenos pooblastila za sprejetje odločitev o notranjih modelih in odločitev o podaljšanju rokov

               1.   Svet ECB v skladu s členom 4 Sklepa (EU) 2017/933 (ECB/2016/40) prenaša na vodje delovnih enot, ki jih imenuje Izvršilni odbor v skladu s členom 5 navedenega sklepa, pooblastilo za sprejetje odločitev o:

                           (a)

                           dovoljenju za podaljšanje roka za postopno uvedbo pristopa IRB v skladu s členom 148 Uredbe (EU) št. 575/2013;

                           (b)

                           dovoljenju za ponovno uporabo manj izpopolnjenih pristopov v skladu s členom 149 Uredbe (EU) št. 575/2013;

                           (c)

                           dovoljenju za stalno delno uporabo standardiziranega pristopa v skladu s členom 150 Uredbe (EU) št. 575/2013;

                           (d)

                           podaljšanju rokov.

               2.   Prenos pooblastil za sprejetje odločitev v skladu z odstavkom 1 se uporablja:

                           (a)

                           kadar ECB sprejema nadzorniške odločitve;

                           (b)

                           kadar ECB sprejema navodila, ki jih v skladu s členom 7 Uredbe (EU) št. 1024/2013 pošlje pristojnim nacionalnim organom, s katerimi je vzpostavila tesno sodelovanje.

               3.   Odločitve o notranjih modelih iz odstavka 1 se sprejmejo v obliki delegiranega sklepa, če so izpolnjena merila za sprejetje delegiranih sklepov, določena v členih 4, 5 in 6.

               4.   Odločitve o podaljšanju rokov iz odstavka 1 se sprejmejo v obliki delegiranega sklepa, če so izpolnjena merila za sprejetje delegiranih sklepov, določena v členih 7 in 8.

               5.   Odločitve o notranjih modelih in odločitve o podaljšanju rokov se ne sprejmejo v obliki delegiranega sklepa, če je treba zaradi zapletenosti ocene ali občutljivosti zadeve odločitve sprejeti po postopku z neugovarjanjem. Vodje delovnih enot odločitev o notranjih modelih ali odločitev o podaljšanju rokov, ki izpolnjuje merila za sprejetje delegiranih sklepov iz členov 4 do 8, predložijo Nadzornemu odboru in Svetu ECB v sprejetje po postopku z neugovarjanjem, če nadzorna ocena te odločitve o notranjih modelih ali odločitve o podaljšanju rokov neposredno vpliva na nadzorno oceno druge odločitve, ki se sprejema po postopku z neugovarjanjem.

               6.   Negativne odločitve o notranjih modelih in negativne odločitve o podaljšanju rokov se ne sprejmejo v obliki delegiranega sklepa.

            Člen 4
            Merila za sprejetje delegiranih sklepov o predhodnem dovoljenju za podaljšanje roka za postopno uvedbo pristopa IRB

               1.   Odločitve o izdaji dovoljenja za podaljšanje roka za postopno uvedbo pristopa IRB se sprejmejo v obliki delegiranega sklepa, če so izpolnjena naslednja merila:

                           (a)

                           podaljšanje se zaprosi za obdobje, ki ne presega treh let od roka, določenega v zadnjem odobrenem načrtu za postopno uvedbo pristopa IRB za ustrezno kategorijo izpostavljenosti ali poslovno enoto ali pri uporabi lastnih ocen izgube ob neplačilu ali konverzijskih faktorjev iz člena 148 Uredbe (EU) št. 575/2013;

                           (b)

                           vrednost izpostavljenosti in znesek tveganju prilagojenih izpostavljenosti v primeru izpostavljenosti, za katere institucija uporablja pristop IRB, ki se izračunata ob upoštevanju smernic za izračun teh zneskov, določenih v vodniku ECB za notranje modele, bosta po sprejetju odločitve znašala in ostala nad 50 % skupne vrednosti izpostavljenosti in skupnega zneska tveganju prilagojenih izpostavljenosti na konsolidirani ravni pomembne nadzorovane skupine ali na posamični ravni pomembnega nadzorovanega subjekta, če tak pomemben nadzorovani subjekt ni del pomembne nadzorovane skupine.

               2.   Ocena podaljšanja roka za postopno uvedbo pristopa IRB se opravi v skladu s členom 148 Uredbe (EU) št. 575/2013 ter izvedbenimi in regulativnimi tehničnimi standardi, ki jih sprejme Evropska komisija, pri tem pa se upoštevajo tudi vsi veljavni vodniki ECB ali podobni dokumenti, ki jih izda ECB, ter smernice in končni osnutki regulativnih tehničnih standardov evropskih nadzornih organov.

            Člen 5
            Merila za sprejetje delegiranih sklepov o predhodnem dovoljenju za ponovno uporabo manj izpopolnjenih pristopov

               1.   Odločitve o izdaji dovoljenja za ponovno uporabo manj izpopolnjenih pristopov se sprejmejo v obliki delegiranega sklepa, če so izpolnjena naslednja merila:

                           (a)

                           po ponovni uporabi manj izpopolnjenih pristopov bo kapital nadzorovanega subjekta po ocenah še naprej presegal vsoto zahtev iz člena 92(1)(a) do (c) Uredbe (EU) št. 575/2013, kapitala, ki ga je treba imeti v skladu s členom 16(2)(a) Uredbe (EU) št. 1024/2013, zahteve po skupnem blažilniku, kakor je opredeljena v točki 6 člena 128 Direktive 2013/36/EU, in kapitalskih smernic v okviru drugega stebra, kakor so določene v zadnji razpoložljivi odločitvi SREP, količnik navadnega lastniškega temeljnega kapitala se ne bo zmanjšal za več kot 50 bazičnih točk ter posledični presežek nad celotnimi kapitalskimi zahtevami in kapitalskimi smernicami v okviru drugega stebra, kakor so določene v zadnji razpoložljivi odločitvi SREP, ne bo manjši od 50 bazičnih točk v smislu količnika navadnega lastniškega temeljnega kapitala na konsolidirani ravni pomembne nadzorovane skupine ali na posamični ravni pomembnega nadzorovanega subjekta, če tak pomemben nadzorovani subjekt ni del pomembne nadzorovane skupine;

                           (b)

                           po ponovni uporabi manj izpopolnjenih pristopov se kapitalske zahteve ne bodo zmanjšale na konsolidirani ravni pomembne nadzorovane skupine ali na posamični ravni pomembnega nadzorovanega subjekta, če tak pomemben nadzorovani subjekt ni del pomembne nadzorovane skupine.

               2.   Kadar se prošnja za ponovno uporabo manj izpopolnjenih pristopov nanaša na več kot en bonitetni sistem, se odločitev sprejme v obliki delegiranega sklepa, če so v zvezi z vsakim bonitetnim sistemom s področja uporabe odločitve izpolnjena merila iz odstavka 1.

               3.   Ocena v zvezi s ponovno uporabo manj izpopolnjenih pristopov se opravi v skladu s členom 149 Uredbe (EU) št. 575/2013 ter izvedbenimi in regulativnimi tehničnimi standardi, ki jih sprejme Komisija, pri tem pa se upoštevajo tudi vsi veljavni vodniki ECB ali podobni dokumenti, ki jih izda ECB, ter smernice in končni osnutki regulativnih tehničnih standardov evropskih nadzornih organov.

            Člen 6
            Merila za sprejetje delegiranih sklepov o predhodnem dovoljenju za stalno delno uporabo standardiziranega pristopa

               1.   Odločitve o izdaji dovoljenja za stalno delno uporabo standardiziranega pristopa se sprejmejo v obliki delegiranega sklepa, če so izpolnjena naslednja merila:

                           (a)

                           po odločitvi o stalni delni uporabi standardiziranega pristopa bosta vrednost izpostavljenosti in znesek tveganju prilagojenih izpostavljenosti v primeru izpostavljenosti, za katere institucija uporablja pristop IRB, ki se izračunata ob upoštevanju smernic, določenih v vodniku ECB za notranje modele, enaka ali višja od 50 % skupne vrednosti izpostavljenosti in skupnega zneska tveganju prilagojenih izpostavljenosti na konsolidirani ravni pomembne nadzorovane skupine ali na posamični ravni pomembnega nadzorovanega subjekta, če tak pomemben nadzorovani subjekt ni del pomembne nadzorovane skupine;

                           (b)

                           po odločitvi o stalni delni uporabi standardiziranega pristopa povečanje vrednosti izpostavljenosti in zneska tveganju prilagojenih izpostavljenosti, za katere velja standardiziran pristop, ne bo preseglo 20 % skupne vrednosti izpostavljenosti in skupnega zneska tveganju prilagojenih izpostavljenosti na konsolidirani ravni pomembne nadzorovane skupine ali na posamični ravni pomembnega nadzorovanega subjekta, če tak pomemben nadzorovani subjekt ni del pomembne nadzorovane skupine.

               2.   Ocena v zvezi s stalno delno uporabo standardiziranega pristopa se opravi v skladu s členom 150 Uredbe (EU) št. 575/2013 ter izvedbenimi in regulativnimi tehničnimi standardi, ki jih sprejme Komisija, pri tem pa se upoštevajo tudi vsi veljavni vodniki ECB ali podobni dokumenti, ki jih izda ECB, ter smernice in končni osnutki regulativnih tehničnih standardov evropskih nadzornih organov.

            Člen 7
            Merila za sprejetje delegiranih sklepov o podaljšanju rokov za obveznosti in zahteve, določene v prejšnji nadzorniški odločitvi ECB

               1.   Odločitve o podaljšanju rokov za obveznosti in zahteve, določene v prejšnji nadzorniški odločitvi ECB, se sprejmejo v obliki delegiranega sklepa, če so izpolnjena naslednja merila:

                           (a)

                           nadzorovani subjekt zaprosi za podaljšanje roka in se prošnja predloži ECB najpozneje 30 dni pred iztekom roka;

                           (b)

                           obdobje podaljšanja ni daljše od obdobja do prvotnega roka in ni daljše od 12 mesecev;

                           (c)

                           podaljšanje nima negativnega vpliva na pravice nadzorovanega subjekta.

               2.   Ne glede na odstavek 1 se odločitve o podaljšanju rokov ne sprejmejo v obliki delegiranega sklepa v katerem koli od naslednjih primerov:

                           (a)

                           podaljšanje vsebuje spremembo prvotnega obsega obveznosti ali zahteve iz prejšnje nadzorniške odločitve ECB ali osnovne ocene, na kateri je ta prejšnja odločitev temeljila;

                           (b)

                           podaljšanje se nanaša na rok, ki je že bil podaljšan;

                           (c)

                           za podaljšanje zaprosi kreditna institucija, katere točkovni rezultat pri upravljanju, določen v zadnji razpoložljivi odločitvi SREP, znaša 4;

                           (d)

                           za podaljšanje zaprosi kreditna institucija, katere presežek kapitala nad kapitalskimi smernicami v okviru drugega stebra, določenimi v zadnji razpoložljivi odločitvi SREP, je manjši od 100 bazičnih točk v smislu količnika navadnega lastniškega temeljnega kapitala;

                           (e)

                           za podaljšanje zaprosi kreditna institucija, na katero so bili v preteklih treh letih naslovljeni ukrepi za zgodnje posredovanje, kakor so določeni v členu 27 Direktive 2014/59/EU Evropskega parlamenta in Sveta (12);

                           (f)

                           podaljšanje po veljavnem pravu ni dovoljeno.

               3.   Ocena prošenj za podaljšanje rokov se izvede ob upoštevanju tega, (a) ali je podaljšanje razumno, pri čemer se upošteva utemeljitev zaprošenega podaljšanja, ki jo predloži kreditna institucija, in (b) ali podaljšanje ogroža učinkovito izvajanje nadzorniškega ukrepa.

            Člen 8
            Merila za sprejetje delegiranih sklepov o podaljšanju skrajnega roka za izvedbo predlagane pridobitve

               1.   Odločitve o podaljšanju skrajnega roka za izvedbo predlagane pridobitve, določenega v odločitvah o kvalificiranih deležih, se sprejmejo v obliki delegiranega sklepa, če se podaljšanje odobri za največ 12 mesecev od izteka prvotno določenega roka za izvedbo predlagane pridobitve.

               2.   Ne glede na odstavek 1 se odločitve o podaljšanju skrajnega roka ne sprejmejo v obliki delegiranega sklepa v katerem koli od naslednjih primerov:

                           (a)

                           podaljšanje vsebuje spremembo prvotnega obsega odločitve o kvalificiranih deležih ali osnovne ocene, na kateri je ta odločitev temeljila;

                           (b)

                           skrajni rok je že bil podaljšan;

                           (c)

                           bodoči pridobitelj ali ciljna družba je kreditna institucija, katere točkovni rezultat pri upravljanju, določen v zadnji razpoložljivi odločitvi SREP, znaša 4;

                           (d)

                           bodoči pridobitelj ali ciljna družba je kreditna institucija, katere presežek kapitala nad kapitalskimi smernicami v okviru drugega stebra, določenimi v zadnji razpoložljivi odločitvi SREP, je manjši od 100 bazičnih točk v smislu količnika navadnega lastniškega temeljnega kapitala;

                           (e)

                           bodoči pridobitelj ali ciljna družba je kreditna institucija, na katero so bili v preteklih treh letih naslovljeni ukrepi za zgodnje posredovanje, kakor so določeni v členu 27 Direktive 2014/59/EU.

               3.   Ocena prošenj za podaljšanje skrajnega roka se izvede ob upoštevanju tega, (a) ali je podaljšanje razumno, pri čemer se upošteva utemeljitev zaprošenega podaljšanja, ki jo predloži bodoči pridobitelj, in (b) ali podaljšanje ogroža učinkovito izvajanje nadzorniškega ukrepa.

            Člen 9
            Prehodna določba
            Ta sklep se ne uporablja v primerih, ko je bila vloga za odločitev o notranjih modelih ali podaljšanje roka predložena ECB pred začetkom veljavnosti tega sklepa.

            Člen 10
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 3. avgusta 2021

                  Predsednica ECB

               Christine LAGARDE

            (1)  UL L 176, 27.6.2013, str. 1.

            (2)  UL L 287, 29.10.2013, str. 63.

            (3)  UL L 141, 1.6.2017, str. 14.

            (4)  Sodba Sodišča z dne 23. septembra 1986, AKZO Chemie proti Komisiji, 5/85, ECLI:EU:C:1986:328, točka 37, in sodba Sodišča z dne 26. maja 2005, Carmine Salvatore Tralli proti ECB, C-301/02 P, ECLI:EU:C:2005:306, točka 59.

            (5)  Sklep Evropske centralne banke (EU) 2020/1015 z dne 24. junija 2020 o vzpostavitvi tesnega sodelovanja med Evropsko centralno banko in centralno banko Българска народна банка (Bolgarska narodna banka) (ECB/2020/30) (UL L 224 I, 13.7.2020, str. 1).

            (6)  Sklep Evropske centralne banke (EU) 2020/1016 z dne 24. junija 2020 o vzpostavitvi tesnega sodelovanja med Evropsko centralno banko in centralno banko Hrvatska narodna banka (ECB/2020/31) (UL L 224 I, 13.7.2020, str. 4).

            (7)  Sklep ECB/2004/2 Evropske centralne banke z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).

            (8)  Sklep ECB/2014/16 Evropske centralne banke z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (UL L 175, 14.6.2014, str. 47).

            (9)  Sklep Evropske centralne banke (EU) 2019/1376 z dne 23. julija 2019 o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23) (UL L 224, 28.8.2019, str. 1).

            (10)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

            (11)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

            (12)  Direktiva 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (UL L 173, 12.6.2014, str. 190).


title: Sklep Evropske centralne banke (EU) 2021/1443 z dne 26. avgusta 2021 o imenovanju vodij delovnih enot za sprejetje delegiranih sklepov o notranjih modelih in podaljšanju rokov (ECB/2021/40)

text:
                  6.9.2021

                  SL

                  Uradni list Evropske unije

                  L 314/30

         SKLEP EVROPSKE CENTRALNE BANKE (EU) 2021/1443
         z dne 26. avgusta 2021
         o imenovanju vodij delovnih enot za sprejetje delegiranih sklepov o notranjih modelih in podaljšanju rokov (ECB/2021/40)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2021/1442 z dne 3. avgusta 2021 o prenosu pooblastila za sprejetje odločitev o notranjih modelih in podaljšanju rokov (ECB/2021/38) (2) ter zlasti člena 3 Sklepa,
         ob upoštevanju Sklepa ECB/2004/2 Evropske centralne banke z dne 19. februarja 2004 o sprejetju Poslovnika Evropske centralne banke (3) in zlasti člena 10 Sklepa –
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     Člen 10(1) Sklepa ECB/2004/2 Evropske centralne banke določa, da Izvršilni odbor odloči o številu, imenu in pristojnostih posameznih delovnih enot v ECB.

                     (5)

                     O tem, na katere vodje delovnih enot bi bilo treba prenesti pooblastilo za sprejetje odločitev o notranjih modelih in podaljšanju rokov, je bilo opravljeno posvetovanje s predsednikom Nadzornega odbora –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo opredelitve pojmov iz člena 1 Sklepa (EU) 2021/1442 (ECB/2021/38).

            Člen 2
            Delegirani sklepi o notranjih modelih in podaljšanju rokov

               1.   Delegirane sklepe na podlagi člena 3 Sklepa (EU) 2021/1442 (ECB/2021/38) razen delegiranih sklepov o podaljšanju skrajnega roka za izvedbo predlagane pridobitve, določenega v odločitvi o kvalificiranih deležih, kakor so te odločitve opredeljene v točki 3 člena 1 Sklepa Evropske centralne banke (EU) 2019/1376 (ECB/2019/23) (4), sprejme eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                           (b)

                           generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                           (c)

                           generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

               2.   Delegirane sklepe na podlagi člena 3 Sklepa (EU) 2021/1442 (ECB/2021/38) v zvezi s podaljšanjem skrajnega roka za izvedbo predlagane pridobitve, ki se nanašajo na pomembne nadzorovane subjekte, kakor so opredeljeni v točki 16 člena 2 Uredbe (EU) št. 468/2014 Evropske centralne banke (ECB/2014/17) (5), sprejmeta generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja – ter eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                           (b)

                           generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                           (c)

                           generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

                     Če se delegirani sklep na podlagi členov 3 in 4 Sklepa (EU) 2019/1376 (ECB/2019/23) nanaša na več kot en pomemben nadzorovani subjekt, je zadevni nadzorovani subjekt tisti nadzorovani subjekt ali skupina, v kateri se pridobiva kvalificirani delež.

               3.   Delegirane sklepe na podlagi člena 3 Sklepa (EU) 2021/1442 (ECB/2021/38) v zvezi s podaljšanjem skrajnega roka za izvedbo predlagane pridobitve, ki se ne nanašajo na pomembne nadzorovane subjekte, sprejme generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Dovoljenja.

            Člen 3
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 26. avgusta 2021

                  Predsednica ECB

               Christine LAGARDE

            (1)  UL L 141, 1.6.2017, str. 14.

            (2)  Glej stran 22 tega Uradnega lista.

            (3)  UL L 80, 18.3.2004, str. 33.

            (4)  Sklep Evropske centralne banke (EU) 2019/1376 z dne 23. julija 2019 o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23) (UL L 224, 28.8.2019, str. 1).

            (5)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).


title: Sklep Komisije (EU) 2019/511 z dne 26. marca 2019 o spremembi Priloge k Monetarnemu sporazumu med Evropsko unijo in Vatikansko mestno državo

text:
                  27.3.2019

                  SL

                  Uradni list Evropske unije

                  L 85/24

         SKLEP KOMISIJE (EU) 2019/511
         z dne 26. marca 2019
         o spremembi Priloge k Monetarnemu sporazumu med Evropsko unijo in Vatikansko mestno državo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Monetarnega sporazuma z dne 17. decembra 2009 med Evropsko unijo in Vatikansko mestno državo (1) ter zlasti člena 8(3) Sporazuma,
         ob upoštevanju naslednjega:

                     (1)

                     Člen 8(1) Monetarnega sporazuma med Evropsko unijo in Vatikansko mestno državo (v nadaljnjem besedilu: monetarni sporazum) določa, da mora Vatikanska mestna država izvajati pravne akte in pravila Unije na področju eurobankovcev in eurokovancev, preprečevanja pranja denarja, goljufij in ponarejanja gotovine in negotovinskih plačilnih sredstev, medalj in žetonov ter zahtev statističnega poročanja. Ti akti in pravila so navedeni v Prilogi k monetarnemu sporazumu.

                     (2)

                     Komisija mora Prilogo k monetarnemu sporazumu spremeniti vsako leto, da bi upoštevala nove relevantne pravne akte in pravila Unije ter spremembe obstoječih.

                     (3)

                     Nekateri pravni akti in pravila Unije niso več relevantni, zato bi jih bilo treba iz Priloge črtati, hkrati pa je bilo sprejetih nekaj novih relevantnih pravnih aktov in pravil Unije ter nekaj sprememb obstoječih pravnih aktov, ki bi jih bilo treba dodati v Prilogo.

                     (4)

                     Prilogo k monetarnemu sporazumu bi bilo zato treba ustrezno spremeniti –

               SPREJELA NASLEDNJI SKLEP:

            Člen 1
            Priloga k Monetarnemu sporazumu med Evropsko unijo in Vatikansko mestno državo se nadomesti z besedilom iz Priloge k temu sklepu.

            Člen 2
            Ta sklep začne veljati dvajseti dan po objavi v Uradnem listu Evropske unije.

            V Bruslju, 26. marca 2019

                  Za Komisijo

                  Predsednik

               Jean-Claude JUNCKER

            (1)  UL C 28, 4.2.2010, str. 13.

            PRILOGA

                     „PRILOGA

                                 PRAVNE DOLOČBE, KI JIH JE TREBA IZVESTI

                                 ROK ZA IZVEDBO

                                    Preprečevanje pranja denarja

                                 1

                                 Okvirni sklep Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem (UL L 182, 5.7.2001, str. 1)

                                 2

                                 Uredba Evropskega parlamenta in Sveta (ES) št. 1889/2005 z dne 26. oktobra 2005 o kontroli gotovine ob vstopu v Skupnost ali izstopu iz nje (UL L 309, 25.11.2005, str. 9)

                                 3

                                 Direktiva 2014/42/EU Evropskega parlamenta in Sveta z dne 3. aprila 2014 o začasnem zavarovanju in odvzemu predmetov, ki so bili uporabljeni za kazniva dejanja, in premoženjske koristi, pridobljene s kaznivim dejanjem, v Evropski uniji (UL L 127, 29.4.2014, str. 39)

                                 31. december 2016 (2)

                                 4

                                 Uredba (EU) 2015/847 Evropskega parlamenta in Sveta z dne 20. maja 2015 o informacijah, ki spremljajo prenose sredstev, in razveljavitvi Uredbe (ES) št. 1781/2006 (UL L 141, 5.6.2015, str. 1)

                                 31. december 2017 (3)

                                 5

                                 Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5.6.2015, str. 73)

                                 31. december 2017 (3)

                                 spremenjena z naslednjim aktom:

                                 6

                                 Direktiva (EU) 2018/843 Evropskega parlamenta in Sveta z dne 30. maja 2018 o spremembi Direktive (EU) 2015/849 o preprečevanju uporabe finančnega sistema za pranje denarja ali financiranje terorizma ter o spremembi direktiv 2009/138/ES in 2013/36/EU (UL L 156, 19.6.2018, str. 43)

                                 31. marec 2020 (6)

                                 dopolnjena z naslednjim aktom:

                                 7

                                 Delegirana uredba Komisije (EU) 2016/1675 z dne 14. julija 2016 o dopolnitvi Direktive (EU) 2015/849 Evropskega parlamenta in Sveta z opredelitvijo tretjih držav z visokim tveganjem, ki imajo strateške pomanjkljivosti (UL L 254, 20.9.2016, str. 1)

                                 31. december 2017 (5)

                                 spremenjena z naslednjima aktoma:

                                 8

                                 Delegirana uredba Komisije (EU) 2018/105 z dne 27. oktobra 2017 o spremembi Delegirane Uredbe (EU) 2016/1675 kar zadeva dodajanje Etiopije na seznam tretjih držav z visokim tveganjem iz preglednice v točki I Priloge (UL L 19, 24.1.2018, str. 1)

                                 31. marec 2019 (6)

                                 9

                                 Delegirana uredba Komisije (EU) 2018/212 z dne 13. decembra 2017 o spremembi Delegirane Uredbe (EU) 2016/1675 o dopolnitvi Direktive (EU) 2015/849 Evropskega parlamenta in Sveta, kar zadeva dodajanje Šrilanke, Trinidada in Tobaga ter Tunizije v preglednico v točki I Priloge (UL L 41, 14.2.2018, str. 4)

                                 31. marec 2019 (6)

                                    Preprečevanje goljufij in ponarejanja

                                 10

                                 Okvirni sklep Sveta 2001/413/PNZ z dne 28. maja 2001 o boju proti goljufiji in ponarejanju v zvezi z negotovinskimi plačilnimi sredstvi (UL L 149, 2.6.2001, str. 1)

                                 31. december 2010

                                 11

                                 Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito eura pred ponarejanjem (UL L 181, 4.7.2001, str. 6)

                                 31. december 2010

                                 spremenjena z naslednjim aktom:

                                 12

                                 Uredba Sveta (ES) št. 44/2009 z dne 18. decembra 2008 o spremembi Uredbe (ES) št. 1338/2001 o določitvi ukrepov, potrebnih za zaščito eura pred ponarejanjem (UL L 17, 22.1.2009, str. 1)

                                 13

                                 Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1)

                                 31. december 2010

                                 spremenjena z naslednjima aktoma:

                                 14

                                 Uredba Sveta (ES) št. 46/2009 z dne 18. decembra 2008 o spremembi Uredbe (ES) št. 2182/2004 o medaljah in žetonih, podobnih eurokovancem (UL L 17, 22.1.2009, str. 5)

                                 15

                                 Direktiva 2014/62/EU Evropskega parlamenta in Sveta z dne 15. maja 2014 o kazenskopravni zaščiti eura in drugih valut pred ponarejanjem ter o nadomestitvi Okvirnega sklepa Sveta 2000/383/PNZ (UL L 151, 21.5.2014, str. 1)

                                 31. december 2016 (2)

                                    Pravila glede eurobankovcev in eurokovancev

                                 16

                                 Sklepi Sveta z dne 10. maja 1999 o kakovostnem upravljanju sistema eurokovancev

                                 31. december 2010

                                 17

                                 Sporočilo Komisije 2001/C 318/03 z dne 22. oktobra 2001 o zaščiti avtorskih pravic za motive na skupni strani eurokovancev (COM(2001) 600 final) (UL C 318, 13.11.2001, str. 3)

                                 31. december 2010

                                 18

                                 Smernica Evropske centralne banke ECB/2003/5 z dne 20. marca 2003 o uporabi ukrepov proti neskladnim reprodukcijam evro bankovcev ter o zamenjavi in jemanju evro bankovcev iz obtoka (UL L 78, 25.3.2003, str. 20)

                                 31. december 2010

                                 spremenjena z naslednjim aktom:

                                 19

                                 Smernica Evropske centralne banke ECB/2013/11 z dne 19. aprila 2013 o spremembi Smernice ECB/2003/5 o uporabi ukrepov proti neskladnim reprodukcijam eurobankovcev ter o zamenjavi in jemanju eurobankovcev iz obtoka (UL L 118, 30.4.2013, str. 43)

                                 31. december 2014 (1)

                                 20

                                 Sklep Evropske centralne banke ECB/2010/14 z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok (UL L 267, 9.10.2010, str. 1)

                                 31. december 2012

                                 spremenjen z naslednjim aktom:

                                 21

                                 Sklep Evropske centralne banke ECB/2012/19 z dne 7. septembra 2012 (UL L 253, 20.9.2012, str. 19)

                                 31. december 2013 (1)

                                 22

                                 Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1)

                                 31. december 2012

                                 23

                                 Uredba (EU) št. 651/2012 Evropskega parlamenta in Sveta z dne 4. julija 2012 o izdaji eurokovancev (UL L 201, 27.7.2012, str. 135)

                                 31. december 2013 (1)

                                 24

                                 Sklep Evropske centralne banke ECB/2013/10 z dne 19. aprila 2013 o apoenih, specifikacijah, reprodukciji, zamenjavi in jemanju eurobankovcev iz obtoka (UL L 118, 30.4.2013, str. 37)

                                 31. december 2014 (1)

                                 25

                                 Uredba Sveta (EU) št. 729/2014 z dne 24. junija 2014 o apoenih in tehničnih specifikacijah eurokovancev, namenjenih obtoku (Prenovitev) (UL L 194, 2.7.2014, str. 1)

                                 31. december 2013 (2)

                        Oddelek Priloge k Monetarnemu sporazumu v skladu z ad hoc ureditvijo skupnega odbora na zahtevo Svetega sedeža in Vatikanske mestne države o vključitvi zadevnih pravil, ki veljajo za subjekte, ki opravljajo finančne dejavnosti na profesionalni podlagi

                                 USTREZNI DELI NASLEDNJIH PRAVNIH INSTRUMENTOV

                                 ROK ZA IZVEDBO

                                 26

                                 Direktiva Sveta 86/635/EGS z dne 8. decembra 1986 o letnih računovodskih izkazih in konsolidiranih računovodskih izkazih bank in drugih finančnih institucij (UL L 372, 31.12.1986, str. 1)

                                 31. december 2016 (2)

                                 spremenjena z naslednjimi akti:

                                 27

                                 Direktiva 2001/65/ES Evropskega parlamenta in Sveta z dne 27. septembra 2001 (UL L 283, 27.10.2001, str. 28)

                                 28

                                 Direktiva 2003/51/ES Evropskega parlamenta in Sveta z dne 18. junija 2003 (UL L 178, 17.7.2003, str. 16)

                                 29

                                 Direktiva 2006/46/ES Evropskega parlamenta in Sveta z dne 14. junija 2006 (UL L 224, 16.8.2006, str. 1)

                                 30

                                 Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338)

                                 31. december 2017 (2)

                                 31

                                 Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1) ter, kadar je to primerno, povezani ukrepi na ravni 2

                                 31. december 2017 (2)

                                 spremenjena z naslednjimi akti:

                                 32

                                 Delegirana uredba Komisije (EU) 2015/62 z dne 10. oktobra 2014 o spremembi Uredbe (EU) št. 575/2013 Evropskega parlamenta in Sveta v zvezi s količnikom finančnega vzvoda (UL L 11, 17.1.2015, str. 37)

                                 31. december 2017 (3)

                                 33

                                 Uredba (EU) 2017/2395 Evropskega parlamenta in Sveta z dne 12. decembra 2017 o spremembi Uredbe (EU) št. 575/2013 glede prehodne ureditve za zmanjšanje učinka uvedbe MSRP 9 na kapital in za obravnavo določenih izpostavljenosti do javnega sektorja, denominiranih v domači valuti katere koli države članice, za namen velikih izpostavljenosti (UL L 345, 27.12.2017, str. 27)

                                 30. junij 2019 (6)

                                 34

                                 Uredba (EU) 2017/2401 Evropskega parlamenta in Sveta z dne 12. decembra 2017 o spremembi Uredbe (EU) št. 575/2013 o bonitetnih zahtevah za kreditne institucije in investicijska podjetja (UL L 347, 28.12.2017, str. 1)

                                 31. marec 2020 (6)

                                 dopolnjena z naslednjim aktom:

                                 35

                                 Delegirana uredba Komisije (EU) št. 241/2014 z dne 7. januarja 2014 o dopolnitvi Uredbe (EU) št. 575/2013 Evropskega parlamenta in Sveta v zvezi z regulativnimi tehničnimi standardi glede kapitalskih zahtev za institucije (UL L 74, 14.3.2014, str. 8)

                                 31. december 2017 (3)

                                 spremenjena z naslednjima aktoma:

                                 36

                                 Delegirana uredba Komisije (EU) 2015/923 z dne 11. marca 2015 o spremembi Delegirane uredbe Komisije (EU) št. 241/2014 o dopolnitvi Uredbe (EU) št. 575/2013 Evropskega parlamenta in Sveta v zvezi z regulativnimi tehničnimi standardi glede kapitalskih zahtev za institucije (UL L 150, 17.6.2015, str. 1)

                                 31. december 2017 (3)

                                 37

                                 Delegirana uredba Komisije (EU) 2015/61 z dne 10. oktobra 2014 o dopolnitvi Uredbe (EU) št. 575/2013 Evropskega parlamenta in Sveta v zvezi z zahtevo glede likvidnostnega kritja za kreditne institucije (UL L 11, 17.1.2015, str. 1)

                                 31. december 2017 (3)

                                 38

                                 Uredba (EU) št. 596/2014 Evropskega parlamenta in Sveta z dne 16. aprila 2014 o zlorabi trga (uredba o zlorabi trga) ter razveljavitvi Direktive 2003/6/ES Evropskega parlamenta in Sveta ter direktiv Komisije 2003/124/ES, 2003/125/ES in 2004/72/ES (UL L 173, 12.6.2014, str. 1) ter, kadar je to primerno, povezani ukrepi na ravni 2

                                 30. september 2018 (4)

                                 spremenjena z naslednjim aktom:

                                 39

                                 Uredba (EU) 2016/1033 Evropskega parlamenta in Sveta z dne 23. junija 2016 o spremembi Uredbe (EU) št. 600/2014 o trgih finančnih instrumentov, Uredbe (EU) št. 596/2014 o zlorabi trga in Uredbe (EU) št. 909/2014 o izboljšanju ureditve poravnav vrednostnih papirjev v Evropski uniji in o centralnih depotnih družbah (UL L 175, 30.6.2016, str. 1)

                                 30. september 2018 (5)

                                 dopolnjena z naslednjima aktoma:

                                 40

                                 Izvedbena direktiva Komisije (EU) 2015/2392 z dne 17. decembra 2015 o Uredbi (EU) št. 596/2014 Evropskega parlamenta in Sveta glede poročanja pristojnim organom o dejanskih ali morebitnih kršitvah navedene uredbe (UL L 332, 18.12.2015, str. 126)

                                 30. september 2018 (4)

                                 41

                                 Delegirana uredba Komisije (EU) 2016/522 z dne 17. decembra 2015 o dopolnitvi Uredbe (EU) št. 596/2014 Evropskega parlamenta in Sveta v zvezi z izvzetjem nekaterih javnih organov in centralnih bank tretjih držav, kazalniki tržne manipulacije, pragovi za razkritje, pristojnim organom za obveščanje o odložitvah, dovoljenjem za trgovanje v zaprtem obdobju in vrstami poslov vodilnih delavcev, o katerih je treba poročati (UL L 88, 5.4.2016, str. 1)

                                 30. september 2018 (4)

                                 42

                                 Direktiva 2014/57/EU Evropskega parlamenta in Sveta z dne 16. aprila 2014 o kazenskih sankcijah za zlorabo trga (direktiva o zlorabi trga) (UL L 173, 12.6.2014, str. 179)

                                 30. september 2018 (4)

                                    Zakonodaja o zbiranju statističnih podatkov

                                 43

                                 Smernica Evropske centralne banke ECB/2013/24 z dne 25. julija 2013 o zahtevah Evropske centralne banke za statistično poročanje na področju četrtletnih finančnih računov (UL L 2, 7.1.2014, str. 34)

                                 31. december 2016 (2)

                                 spremenjena z naslednjim aktom:

                                 44

                                 Smernica Evropske centralne banke (EU) 2016/66 z dne 26. novembra 2015 o spremembi Smernice ECB/2013/24 o zahtevah Evropske centralne banke za statistično poročanje na področju četrtletnih finančnih računov (ECB/2015/40) (UL L 14, 21.1.2016, str. 36)

                                 31. marec 2017 (4)

                                 45

                                 Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1)

                                 31. december 2016 (2)

                                 spremenjena z naslednjim aktom:

                                 46

                                 Uredba Evropske centralne banke (EU) št. 1375/2014 z dne 10. decembra 2014 o spremembi Uredbe (EU) št. 1071/2013 o bilanci stanja sektorja denarnih finančnih institucij (ECB/2013/33) (ECB/2014/51) (UL L 366, 20.12.2014, str. 77)

                                 47

                                 Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51)

                                 31. december 2016 (2)

                                 spremenjena z naslednjim aktom:

                                 48

                                 Uredba (EU) št. 756/2014 Evropske centralne banke z dne 8. julija 2014 o spremembi Uredbe (EU) št. 1072/2013 (ECB/2013/34) o statistiki obrestnih mer, ki jih uporabljajo denarne finančne institucije (ECB/2014/30) (UL L 205, 12.7.2014, str. 14)

                                 49

                                 Smernica Evropske centralne banke ECB/2014/15 z dne 4. aprila 2014 o denarni in finančni statistiki (UL L 340, 26.11.2014, str. 1)

                                 31. december 2016 (2)

                                 spremenjena z naslednjimi akti:

                                 50

                                 Smernica Evropske centralne banke (EU) 2015/571 z dne 6. novembra 2014 o spremembi Smernice ECB/2014/15 o denarni in finančni statistiki (ECB/2014/43) (UL L 93, 9.4.2015, str. 82)

                                 51

                                 Smernica Evropske centralne banke (EU) 2016/450 z dne 4. decembra 2015 o spremembi Smernice ECB/2014/15 o denarni in finančni statistiki (ECB/2015/44) (UL L 86, 1.4.2016, str. 42)

                                 31. marec 2017 (4)

                                 52

                                 Smernica Evropske centralne banke (EU) 2017/148 z dne 16. decembra 2016 o spremembi Smernice ECB/2014/15 o denarni in finančni statistiki (ECB/2016/45) (UL L 26, 31.1.2017, str. 1)

                                 1. november 2017 (5)

                                 53

                                 Smernica Evropske centralne banke (EU) 2018/877 z dne 1. junija 2018 o spremembi Smernice ECB/2014/15 o denarni in finančni statistiki (ECB/2018/17) (UL L 154, 18.6.2018, str. 22)

                                 1. oktober 2019 (6)

                                             (1)

                                             Ti roki so bili dogovorjeni v skupnem odboru iz leta 2013.

               “

               (2)  Ti roki so bili dogovorjeni v skupnem odboru iz leta 2014.

               (3)  Ti roki so bili dogovorjeni v skupnem odboru iz leta 2015.

               (4)  Ti roki so bili dogovorjeni v skupnem odboru iz leta 2016.

               (5)  Ti roki so bili dogovorjeni v skupnem odboru iz leta 2017.

               (6)  Ti roki so bili dogovorjeni v skupnem odboru iz leta 2018.